«اورمییا شاعرلری انسیکلوپدییاسی» (دایره المعارف) نشر اولوناجاق.
آخار. آز خبر وئریر کی، بو بارهده اورمییا حاجی پیرلی مدنیت ائوینین مسئولو احمد اسدی دانیشیب.
«اؤتن عصرلرده و حاضردا اورمییادا چوخ سایدا شاعر اولوب. اونلار شعیر ساحهسینده یوکسک ایستعداد و دوهایا مالیک اولوبلار، لاکین بیر چوخو تانینمادان وفات ائدیب. حاضردا بو شاعرلرین انسیکلوپدییاسینین حاضرلانماسینا بؤیوک احتیاج وار. بو بارهده بؤیوک اوستادلارلا مصلحت ائدیلدیکدن سونرا انسیکلوپدییانین حاضرلانماسینا قرار وئریلیب»، - دئیهاسدی قید ائدیب.
او وورغولاییب کی، اورمییا شاعرلرینین انسیکلوپدییاسینین حاضرلانماسی حاجی پیرلی مدنیت ائوینین ان سئچیلمیش و یوکسک سوییهلی ایشی اولاجاق.
«دوشونورم کی، تخمیناً ۳۰۰ شاعرین ترجمیی-حالی و شعرلرینی توپلاییب و آراشدیرمالیییق. بو، چوخ اهمیتلی بیر ایشدیر و بو زمینده نشر اولوناجاق کیتاب اورمییانین شعر و ادبیات ساحهسینده ان بؤیوک حادثهلریندن بیری اولاجاق. انسیکلوپدییایا صفوی دؤوروندن گونوموزه قدر اورمییادا یاشامیش شاعرلر داخیل ائدیلهجک»، - اسدی علاوه ائدیب.
azb_Arab azb_Arab azb_Arab azb_Arab azb_Arab